смешни разкази за Господ
По време на соца, една бабичка била вдигнала очи към небето и се молела:
- О, Господи, в ЦУМ са пуснали нови кристални сервизи. Обаче не ми стигат двайсет лева да си купя един. А докато намеря парите - опашката ще разграби всичко. Ти, можеш ли да ми изпратиш тая сума?
В това време, минал някакъв партиен секретар и казал строго:
- Другарко, засрамете се! Религията е опиум за народа!
Ето Ви десет лева от мене! Но искам да знаете, че Ви ги дава един истински комунист! А не някакъв си там - измислен Господ!
Когато червеният велможа отминал, бабичката отново вдигнала очи към небето:
- О, Господи, благодаря Ти, че ми изпрати ония двайсет лева, за които те помолих! Само едно не разбрах. Защо ми изпрати по комунист, та той - веднага отмъкна половината!